Onbevange pret! – Perdebytjie se nes
Posted on Junie 21, 2018 deur perdebytjie
Na my ontsettende negatiewe skrywe van gister, gebeur daar gisteraand ‘n heerlikheid wat ek lank sal onthou.
Swakopmund se Duitse gemeenskap, hou al die laaste 33 jaar jaarliks karnaval. Hulle noem dit Küska (Kuskarnaval). Ander dorpe in Namibië het ook hul eie karnavals. So byvoorbeeld heet Windhoek s’n Wika.
Hierdie hele week is daar elke aand ‘n ander program vol pret en stoutighede, in aanloop tot die hoogtepunt van die vlotparade, Saterdag. Gisteraand was die Mixed Evening en daar is heelwat Afrikaans en Engels gepraat, sodat buitestaanders dit ook kon geniet…
Dit was ‘n aand vol sang, vrolikheid en lawwighede. Manne met snaakse harlekynhoede op het gesorg vir baie pret. Daar was selfs ‘n prins met ‘n harlekynhoed gedos met die langste fisantvere wat ek nog ooit gesien het. Dit het gedurig in almal naby hom se oë ingeswiep, soos wat hy sy kop draai. Aan sy sy was ‘n prinses ook. Hierdie twee se funksie was om elke deelnemer aan die program, ‘n dop te laat sluk uit ‘n gemeenskaplike beker, wat wonderbaarlik nooit leeg geraak het nie!
Die program het bestaan uit verskeie dansitems en dan was daar verskillende stouterds, wat twakstories in digvorm voorgedra het….sommige baie stout en met luide toejuiging van die gehoor en ‘n dawerende geboem-boem, van die uitstekende tweeman orkes. Dit was ‘n spottery met politiek en alledaagse gebeure in die dorp.Tussendeur het die dop gevloei en mens kon pouse heerlike kos koop.
Die jaar se tema is …
En daar was verskeie stout popstories op daardie verhoog vertel! Daar was selfs ‘n lewensgrootte opblaaspop…ek sê niks verder nie, behalwe dat die gehoor histeries van die lag was. Soos die Engelse sê: ” We let our hair down”.
Vir ‘n wyle is alle sorge en bekommernis opsy gestoot en was almal net heerlik laf, verspot en simpel….getimmer op die tafels, voete gestamp, ingehaak, gesing en gewieg op vrolike Duitse musiek. “O brandewyn laat my staan” en “Die gezoem van die bye” van Des en Dawn Lindberg van toenterjare, was ook deel van die musiekrepertorium. Natuurlik met stout wysigings, soos “die springbokke spring en die kakkerlakke ..k!”
Temas van die afgelope jare…
Die deurlopende boodskap van gisteraand was, dat niemand ‘n mens se pret kan steel nie.
Ek wil baie dankie sê aan hierdie vrolike klomp mense wat vir n wyle die donker wolk van my skouers afgelig het.
Nou wag ons vir Saterdag se vlotparade deur die strate en dan is die Perdeby, manlief en brakkies Maandag weer oppad terug na die land sonder elektrisiteit, water en dienste.
46 Replies to “Onbevange pret!”
Junie 21, 2018 om 10:40 vm
Klink na lekker lawwe spulletjie. Bly jy voel beter
Junie 21, 2018 om 10:42 vm
Dis net wat ek nodig gehad het. Hierdie mense weet hoe om pret te maak!
Junie 21, 2018 om 10:44 vm
Ek is al lankal lus vir n lekker lag kuier. Ek lag gereeld vir myself maar mens nodig ander om saam te lag. Baie terapeuties..
Junie 21, 2018 om 10:46 vm
Dit was so verspot, maar soms moet mens sonder kritiek, net meegesleur word deur die lawwe stroom.
Junie 21, 2018 om 10:49 vm
Ek mis so iets
Junie 21, 2018 om 10:48 vm
Ag heerlik! My soort pret!! Man Dina, dit klink na ñ groot lekkerte.
Junie 21, 2018 om 10:52 vm
Dit was…lekker om te sien hoe mense eintlik maar net mense is, al verskil kultuur. Jy moet net jouself laat meesleur.
Junie 21, 2018 om 11:06 vm
Prachtig dit soort feesten in Nederland worden deze feesten voornamelijk in het zuiden van het land gehouden …
Junie 21, 2018 om 12:27 nm
Dit doen mense goed om sommer pret te maak.
Junie 21, 2018 om 12:14 nm
Ja, die Duitsers kennen wat van karnaval en feesten met veel eten en veel bier.
Junie 21, 2018 om 12:29 nm
Dis heel prettig!
Junie 21, 2018 om 12:33 nm
Na regen toch weer een beetje zonneschijn.
Junie 21, 2018 om 1:11 nm
Beslis…net wat ek nodig gehad het, Harme!
Junie 21, 2018 om 1:26 nm
Dit klink soos iets wat elke mens ten minste 3x per jaar moet beleef!!! Groot pret!
Junie 22, 2018 om 3:42 nm
Ja dis nodig om mens op te beur!
Junie 21, 2018 om 2:12 nm
Ik ga een stukje van vorige commentaren kopiëren: Bly jy voel beter…
Junie 21, 2018 om 4:40 nm
Baie dankie Joris.
Junie 21, 2018 om 2:43 nm
Pret lost geen geld, en als er niemand mee wordt gekwetst blijft het een feest!
Junie 21, 2018 om 4:42 nm
Netso en as mens pannenkoek ook kan eet by die fees, is dit nóg beter!
Junie 21, 2018 om 5:26 nm
Net als ik wil Ria heel graag terugkeren naar jullie!
Junie 21, 2018 om 4:38 nm
Ja jaaa! Niemand kan ons pret steel nie en pret was nog altyd ons geheim tot oorlewing.
Dis wat ons op die blogs doen…ons deel ons pret.
Junie 21, 2018 om 5:19 nm
Wat hebben jullie een sappig taaltje. Carnaval is hier in februari, redelijk fris weertje maar warme toestanden 👻
Junie 21, 2018 om 6:26 nm
Ek is bly jy geniet my taal, Joke.
Junie 22, 2018 om 5:42 vm
Junie 21, 2018 om 5:41 nm
Klink behoorlik na ‘n joligheid. Geniet dit!
Junie 21, 2018 om 6:24 nm
Junie 21, 2018 om 9:08 nm
Klinkt als een heerlijk feest
Junie 22, 2018 om 5:44 vm
Junie 22, 2018 om 12:26 vm
Die Duitsers, kan!
Jip, veral as die bier ook vloei.
Junie 22, 2018 om 1:14 vm
Dit klink na groot pret en duidelik dat jy dit gate uit geniet het!
Junie 22, 2018 om 5:41 vm
Dit was baie interessant, Dries.
Junie 22, 2018 om 7:05 vm
Ag dit klink heerlik, en na ‘n lekker opkikker teen die swart hond. Veilig terug ry!!!
Junie 22, 2018 om 7:58 vm
Junie 22, 2018 om 1:09 nm
Als ik het goed begrijp,Dina vieren jullie daar nu carnaval . Bij ons is dat in februari en in maart
Junie 22, 2018 om 1:32 nm
Ek is tans in Namibië, Merel en dit is die Duitse gemeenskap se jaarlikse karnaval. Heerlik om te deel in die pret.
Junie 23, 2018 om 6:44 vm
Wat mooi om te zien dat aan de andere kant van de wereld een Duits feest gevierd wordt. 😁😁😁Je verwacht het niet. Zelfs iets met buten. Klopt het dat dat een ton is waarin iemand plaats neemt en grappen verteld?
Junie 23, 2018 om 8:16 nm
Ek stem saam met jou, die beste partytjies in my lewe was in Swakopmund.
Julie 1, 2018 om 7:36 nm
Gesundheit! Ja-wohl. Klink lekker
Julie 3, 2018 om 3:37 vm
As n reël gaan ons elke jaar, en was ook bespreek vir hierdie jaar, maar iets het voor geval. Bly jy het dit geniet. Is tog groot spaas.
Julie 3, 2018 om 5:31 vm
Kon jou dalk daar raakgeloop het.😉
Julie 7, 2018 om 8:27 vm
Ek dink daar was meer as net hare neergelaat!!
Sies… naakte afblaas poppe – sies!!
Dis so goed om te hoor mense kan nog lekker lag en ‘n bietjie vuil pret op ‘n skoon manier hou!!
Ai ja… ek lees en vertaal vir my vrou… terug na die land van melk en heuning…
dit is hoekom ek in die goue tronk hier bly… ek mag maar terug gaan waneer ek wil… maar ek sal moet alleen gaan en dan lang afstand sorg vir die een met die mooi kuite! 😉
Julie 7, 2018 om 10:56 vm
Bly maar by die een met die mooi kuite!😄
Julie 7, 2018 om 11:50 vm
Ek dink dis ‘n goeie iedee ja! Wel, waneer sy nie met my sukkel nie! 😉
Vorige bydraeVorige Die ironie van alles.
Volgende bydraeVolgende Waar is daardie dae heen?